hu ky ky ru ky ky fr ky fr ky fr ky fr ky fr ky fr ky fr tt fr ky fr ky fr ky fr kk fr ru fr ky fr ky fr ky fr ky fr ky fr ky fr ky fr ky fr ky fr ky fr ru fr ky fr ru fr ky fr ky fr ky ky en sv fr de de fr fr fr sv en fr en ja tt ky ky ky ru ky ky ky ky ky ky ky ky ky ky ky ky ky ky ky ky ky ky ky ky tt ky ru ru
Жанызакка келген каттар жана Жанызактын кайрылуулары
Россиянын жарандыгын алган кыргыз патриот болбой калабы?...
Орус атуулдугун алган кыргыздар кийин Кыргызстанга келсе киргизеби?...
Айгүл ШАРШЕНдин китептерин кантип сатып алам...
“Колжазма терем” дегендерге жумуш бар...
Кыргызча китептерди окугум келет, бирок тамгалар башкача чыгып калып жатат...
Кайсы диндесиз? Сайтка китеп чыгарса болобу?
Ушул сиздин сайтыңыздагы рекламалардан канча акча табасыз?
Жибербеген тыйынды “жибердим” дебегиле...
Бермет менден бир китеп сураптыр...
Жанара бизден “Тамчы” гезитиндеги материалды сураптыр...
Арабаев университетинен Жанызакка кат келиптир...
Адабий китептин биринчи бетине жаш жубайлардын ажайып сүрөтү керек......
"Кытайлык деле эмесмин, кыргызстандык элемин" деп жазыптыр Нурзада...
"Текебаевдин видеосу бар дебедиңиз беле..." деп сураптыр Меймансаптан бирөө
"Мидиндин эшек дептеринде" эмнеге "Мидин" дегенибиз "Жапар" делинип калган" дейт...
"Кыргызстанда кайсы мектеп жакшы, кызым быйыл мектепке барат эле" дейт...
Жуңгодогу “Актилек“ сайтынын ээси кечирим сурады...
Супсулууну кой, "Обонду" таппай жатыптыр...
Жуңгодогу (Кытай) “Актилек“ сайтынын “ууру“ кыргыздарына эскертүү...
Жуңго кыргыздарынын “Актилек” сайтына..
"Заман Кыргызстан" гезитине тергич тууралуу түшүндүрмө кат..
Кытай кыргыздарынан ризограф сурадым эле..
Деректирдин емейл дарегин сураптыр..
Кытайлык кыргыз кызы Нурзада Расул кызы Айгеримге нааразы..
Ашкере динчилден кат келиптир..
Сулуу кыз менен таанышат элем дейт..
же Зимбабвелик "зордукчу аялдардын" Бандасы жөнүндө баян
Деги, адамзат пендеси эмне болуп баратат. Адам кейпин жоготуп шүйкүмү куруган накүстө наадандар, турмушка музоо баштай уулуу желесин жайган мыкаачы жырткычтар четтен чыга баштады. Адам кейпинен кеткен арсыз айбандардын митечилиги ашынган мыкаачылыгы, ашкере жырткыччылдыгы, ал тарапка биротоло ооп кыныгып алгандан кийинки чектен чыкккан жорук жосундары уккан адамдын төбө чачын тик тургузуп, кыжырын кайнатып жатат. Анан да ушул адам баласынын турмушуна жат, дене бойду титиреткен жексур, ит кыялынан ары кеткен айбандар дагы барбаган чалпоолугу ашынып зөөкүрчүлүк турмуш өткөрүп жаткан мыкаачылардын ана башында аялзатына шек келтирген мыкаачы азезилдердин жүргөнүн кантесиң. Айбанчылыкка айла жок экен да. Аргасыздан тообо кыласың.
Мындай зөөкүрчүлүк кайдан келип чыкты, эмнеден улам башталды? Мындай зордукчулукка барган кылмышкерлер ургаачылык касиеттен айланып кетсин. Алардын көздөгөн максаты эмне. Анда эмесе бул кептин чоо жайын чогуу тыңдайлы, бурадар.
...Зимбабведе зөөкүрчүлүгү ашынган бир нече кылмышкер аял аскер кызматкерин уурдап кетип төрт күн бою катары менен зордукташкан Мына ушул зордуктоону, ошону менен катар эле кылмышкер аялдардын адамды кемсинтип басынткан жана башка зөөкүрчүлүктөрүн 25 жаштагы аскер кызматкери билдирди деп жазып чыкты T e New York Daijv News газетасы. Төбө чачты тик тургузган бул кылмыш үстүбүздөгү жылдын 30-апрелинде дүйнөгө жарыя болду.
(Азыркы күндө Зимбабве мамлекетинин полициясы ушундай эле сексуалдуу ашкере кылмыштарга барып жүргөн зөөкүр аялдардын кезектеги тобун издеп жүрөт).
Жабырлануучунун айтуусу боюнча бул окуя мындайча болгон. Ал өлкөнүн чыгыш тарабындагы Мутаре шаарына жетип алуу үчүн жолго чыгып туш келген машинага түшүп кеткен. Ал шаар Маникаленд провинциясынын борбору болуп эсептелет. Аскерди салып кеткен Мерседес Бенц машинасында бир эркек жана эки аял болгон. Бир саат жол жүргөндөн кийин айдоочу капысынан эле бараткан багытын өзгөртүп, жүргүнчү аскердин үрөйүн учуруп бычак такап, "эмне десек айтканыбыз менен болосуң",- деп коркутушкан. Аялдардын бири жоокердин көзүн алеки саатта байлооч менен таңып жиберген. Андан кийин каракчылар аскерди бир үйгө күч менен киргизип жанында болгон 35 долларын, ага кошуп чөнтөк телефонун тоноп алышкан.
Алар муну менен эле токтолуп калышкан эмес. Ээн жердин бөрүсүндөй кутуруп жээликкендер заматта мыкаачы зөкүр айбанга айланып, көздөрү чычаладай кызарып, биринен экинчиси өтө азыналап жоокердин эсин эки кылып айласын кетиришкен. Күчкө салып чечинтип салышкан. 25 жаштагы жигитти зордук менен секс-кулга айлантышкан. Жээликкен зөөкүр аялдардын бири менен жыныстык катнашка барууга мажбурлашкан. Бул зомбулук 4 күнгө чейин созулган.
Зордук менен кордук көрсөтүшкөндөн кийин 23-апрелде ызага бууккан жоокердин көзүн кайрадан буугуч менен байлап Дангамвура тоосуна алып келип, таш бараңга алып кансыратып таштап кетишкен. Алардын оюу боюнча кордуктун кордугун көргөн араң жан тоо түбүндө жатып жашоо менен коштошуп кете бериши керек эле.
... Жигиттин бактысы бар экен кудай сактап аман калып Сакубва кыштагындагы полиция участогуна эптеп жетип көргөн кордуктарын айтып берет. Кылмышкерлердин адам үрөйүн учурар чектен чыккан зөөкүрлүк жорук- жосундары полицияга мурдатан маалым эле. Алар адам кейпин кийген адамдардын сары изине чөп салып издөө үстүнө издөө салып жүрүшкөн. "Шибегени капка ката албайсың". " Кыңыр иш кырк жылдан кийин болсо билинет."
Адамзатынын кыжырын кайнаткан адам кейпиндеги арсыз шерменде зөөкүрлөр аесуз жазаланууга тийиш.
Кылмышкерлер аесуз жазаланышы керек
"Сыныктан башка нерсенин баары жугуштуу" болсо керек. Же жашоо турмушубузга жат үрөй учурарлык жексур илдеттер тез таркап жайылып кетүүгө жөндөмдүүбү. Дегиси, адампендеси каалабаган терс жоруктар чырмооктой чырмалып, чайлап өсүп кетип жаткандай. Зимбабведеги дене бойду титиреткен кылмыш жөнүндө айтып жатпайбызбы. Из жашырып колго түшпөй жүргөн шерменделердин бандасы жөнүндө маалыматтар тартип коргоо уюмдарына мындан мурда да үстөккө босток түшүп турган. Ал турсун бетпактар бандасы укук коргоо органдарынын кызматкерлерине да кол салган учурлар болгон.
Маселен, 2010-жылдын күзүндө бир полиция зордукталган. 26 жаштагы жабырлануучу буларды айтып берген. Кылмышкерлер авто унаа токтоочу аялдамага ак автобуска түшүп келишип аны Булавайо шаарынан Квеквеге чейин жеткирип коелу деп айтышкан. Ал сунушка макул болгон. Автобус бир аз жүргөндөн кийин эле кандайдыр бир затка чыланып нымдалган чүпүрөк менен полицейдин оозун жабышкан. Чүпүрөктөн спирттик ичимдиктегидей даам келип турган, ал заматта эс учун жоготуп койгон.
"Ал ойгонгондо дырдай жылаңач жаткандыгын, ал эми азезил айымдар аны кезеги менен зордуктап, кордук көрсөтүшкөнүн" полицияда айтып берген. Жабалактап чогуусу менен зордукташкандан кийин ал кайрадан эсинен танып калган. Андан соң мастан зөөкүрлөр эзилип ит көрбөгөн кордукту көрүп эстен танган жигитти шаардын сыртына чыгарып ээн талаага таштап кетишкен.
Эсине келгенден кийин ал мыкаачы аялдардан көргөн кордугун полицияга билдирген. Мыкаачылар тартип сакчысына кордук көрсөтүү менен катар 308 АКШ долларын, Нокиа 1200 үлгүсүндөгү чөнтөк телефонун тоноп алышкан. Мындай зордукчулуктун мындан ары да ашынып кетпеши үчүн түр тамыры менен жулуп, аесуз жазалаш керек.
Өткөн жылы полиция мыкаачылыгы ашынган ажаан аңги зордукчу аялдардын бул тобунун беш ирет эркектерге кол салып, сексуалдык кордук көрсөткөнүн каттаган. Буга окшогон кылмыштуу окуялардын бардыгына жалаң айым зордукчулар катышкандыгы аныкталган, кылмыш ачылган сайын алардын саны ар кандай чыгып, бири бирине дал келген эмес. Алар өлкөнүн ар кайсы тараптарында из жашырып, дөөгүрсүп кутуруп жүрүшөт.
"Мындай жорукка бир нече бандалык топтор катышып жүрүшү мүмкүн. Бардык учурларда кылмышкер аялдар адамды эстен тандырып, башын айлантып кое турган дарыны пайдаланышкан",- деп билдиришет полицейлер.
Бир жыл өткөндөн кийин Зимбабведе эркектерге кол салуу жагынан шектелип жүргөн үч зордукчу аялдан турган банданы колго түшүрүп, ашкерелешкен. Алар минип жүргөн автоунаадан мурда пайдаланылган 31 презерватив алынган. Алардын үчөө тең жарымына чейин сперма менен толтурулган.
17 эркекти зордуктоо боюнча кылмыштуу деп шек коюлган мыкаачы аялдардын иш аракеттеринин мотиви алиге аныкталбай жаткандай, айрым эксперттер бул ритуалдык максатты көздөп азгырылган " урукка аңчылыкка чыккандар" деп болжоп жатышат. Африка коомчулугунда сперма, урук жашоого күч кубат гана бербестен, бизнесте да ийгиликке жеткирет деген түшүнүк бар.
"Көпчүлүк сперма ийгилик алып келет деп эсептейт",-деп билдирет Зимбабве университетинин социология боюнча профессору Уотч Рупаранганда. Эгер сперма зордук жолу менен алынган болсо, уруктун магиялык күчү да жогору болот деп эсептешет көпчүлүк африкалыктар. Ушундай ишеними бар адамдардын спермага болгон талабы да жогору, аны экспорттоо да эбегейсиз пайда алып келе тургандыгын айтып жүрүшөт. Маселен, коңшу турган Түштүк-Африкалык Республикада эркектин уругу менен толтурулган презервативди 400 АКШ долларына сатса болот экен. Кылмыштуулугу ашынган зордукчу азезилдердин көздөгөн максаты балким ушунда болуп жүрбөсүн... Шумдугуң кур! Таппасаң сыйпалап кал! Бул да бир баңги зат катары кылмыштуулукту күчөтө турган коркунучтуу илдет экендиги адамзатынын үрөйүн учуруп турат. Ар кандай азаптуу дарттын алдын алган жакшы эмеспи. Адамзатынын келечек тагдырына коркунуч келтирип, зордукчулугу ашынган кылмышкерлер аесуз жазаланышы керек. Кудайдын мыйзамы да ушундай.